പെരുവാലൻ കടുവ

കറുത്ത ശരീരത്തിൽ മഞ്ഞ കലർന്ന പച്ച കലകളും വളയങ്ങളുമുള്ള ഒരു വലിയ കടുവാത്തുമ്പിയാണ് പെരുവാലൻ കടുവ . ഇംഗ്ലീഷിൽ Giant Clubtail എന്നറിയപ്പെടുന്ന ഈ തുമ്പിയുടെ  ശാസ്ത്രീയ നാമം Megalogomphus hannyngotni എന്നാണ്. വളരെ അപൂർവമായി മാത്രം കാണുന്ന ഇവ  ഇന്ത്യയിലെ ഒരു സ്ഥാനീയ തുമ്പിയാണ്.  ഇന്ത്യയിൽ ഗോവ, കർണാടക, കേരളം, ഒഡീഷ എന്നീ സംസ്ഥാനങ്ങളിൽ നിന്ന് മാത്രമാണ് ഇവയെ ഇതുവരെ കണ്ടെത്തിയിട്ടുള്ളത്  .

പുഴക്കടുവയുമായി വളരെ സാമ്യമുണ്ടെങ്കിലും ഉദരത്തിലെ മഞ്ഞ പൊട്ടുകളും നീളമുള്ള ചെറുവാലുകളും ഇവയെ വേർതിരിച്ചറിയാൻ സഹായിക്കുന്നു.  IUCN-ൻറെ അനുമാനപ്രകാരം ഇവ അടിയന്തരമായി സംരക്ഷണം ആവശ്യമുള്ള ജീവികളാണ്.

വനപ്രദേശങ്ങളിലാണ് ഈ തുമ്പിയെ കാണാനാവുക.  പാറക്കെട്ടുകൾ നിറഞ്ഞ വലിയ അരുവികളാണ് ഇവയുടെ ആവാസസ്ഥലം.  മൺസൂൺ മഴ കഴിഞ്ഞുള്ള മാസങ്ങളിലാണ് ഇവയെ കണ്ടുവരുന്നത് .

 ഇതും കാണുക  
 ഇന്ത്യയിലെ തുമ്പികളുടെ പട്ടിക
 കേരളത്തിലെ തുമ്പികൾ

 അവലംബം 

വർഗ്ഗം:കല്ലൻതുമ്പികൾ